मंच पर दिखी अव्यवस्था : शिलान्यास के दौरान बड़ी संख्या में भीड़ उमड़ी। इससे मंच की व्यवस्था बनाए रखने के लिए काफी मशक्कत करनी पड़ी। मंच पर बाईं ओर पार्षदों के बैठने की व्यवस्था की गई थी, लेकिन कुछ पार्षद दूसरी साइड बैठ गए। इससे मंच पर अव्यवस्था हुई। मंच पर बैठने के लिए केंद्रीय मंत्री वी.के. सिंह व अन्य पदाधिकारियों को काफी देर तक इंतजार करना पड़ा। हालांकि बाद में पार्षदों को निर्धारित जगह पर बैठाया गया और मंच के पास से भीड़ को हटाकर पीछे भेजा गया। इस बीच कुछ लोगों में बहसबाजी भी हुई। मंच का संचालन कर रहे पार्षद स्वामी प्रसाद मौर्य ने कहा कि अव्यवस्था फैलाने वाले प्रत्याशी को निकाय चुनाव में टिकट नहीं मिलेगा।